Kesä (Vala)
Korret lähellä silmiäni, käsiäni
 sykkivät vereni tahtiin.
 Sydämeni on rannaton ulappa.
 Vaeltajan sininen purje lepattaa heleydessä.
 Aallot tuo kaukaa tuoksuvan vaahdon,
 tuomissa sihajoi valomeren kuohu.

 Ruumiini, sykkivä tomu,
 maassa auringon lävistämänä
 juurtuen multaan kuin kasvi.
 Valtimoni virrassa soluu
 versovat kukat,
 kalvenneet tähdet,
 maan tuoksuva pallo.